钦定古今图书集成/明伦汇编/宫闱典/第122卷 > 元
## 钦定古今图书集成/明伦汇编/宫闱典/第122卷 > 元

### 世祖至元十九年置内藏三库以宦者二十二人董其事

按《元史世祖本纪》，“至元十九年冬十月丙申，以禁中
出纳分三库，御用宝玉远方珍异隶内藏，金银只孙
衣段隶右藏，常课衣段绮罗缣布隶左藏，设官吏掌
钥者三十二人，仍以宦者二十二人董其事。”按《百
官志》：“内藏库秩从五品，掌出纳御用诸王段匹，纳失
失纱罗绒锦南绵香货诸物。提点四员，从五品；大使
二”员，正六品；副使二员。正七品。至元二年，置，署上都。
十九年，始置大都，以宦者领之。复有行内藏。二十八
年省之，止存内藏及左右二库。

右藏，提点四员，大使二员，副使二员，品秩同上，掌收
支金银宝钞、只孙段匹、水晶玛瑙玉璞诸物。至元十
九年置。

左藏，提点四员，大使二员，副使二员，品秩同上。“掌收
支掌课和买纱罗布绢丝绵绒锦木绵、铺陈衣服诸
物。”至元十九年置。

至元二十年夏四月甲午，禁“近侍为人求官，紊乱选
法。”

按：《元史世祖本纪》云云。

至元二十二年，置章佩监。掌宦者速古儿赤所收御
服宝带。

按《元史世祖本纪》，不载。　按《百官志》：“章佩监，秩正三
品，掌宦者速古儿赤所收御服宝带。监卿五员，正三
品；太监四员，从三品；少监二员，从四品；监丞二员，正
五品；经历、知事、照磨各一员，令史七人，译史二人，通
事二人，奏差四人。至元二十二年置。至大元年，升为
院，秩从二品。四年，复为监，定置如上。”

至元二十四年，置中尚监，参用宦者三人。又置经正
监、太监二员。

按《元史世祖本纪》，不载　按《百官志》：“中尚监，秩正三
品，掌大斡耳朵位下怯怜口诸务，及领资成库毡作供内府陈设帐房帟幕车舆雨衣之用。监卿八员，正
三品；太监二员，从三品；少监二员，从四品；监丞二员，
正五品；经历、知事照磨各一员，令史七人，译史三人，
通事二人，知印二人，奏差五人。”至元十五年，置尚用
监。二十年罢。二十四年，改置中尚监。三十年，分置两
都、滦河三库、怯怜口杂造等九司局，而总领之。至大
元年，升为院。四年，复为监，参用宦者三人。又“经正监，
秩正三品，掌营盘纳钵及标拨投下草地，有词讼则
治之。”太卿一员，正三品；太监二员，从三品；少监二员，
从四品；监丞二员，正五品；经历、知事各一员，令史八
人，译史四人。至大四年置。监卿、太监、少监并奴都赤
为之，监丞流官为之。

至元二十八年，置“御带库”，俱以中官为之。又置“异珍
库”，同其品秩。

按《元史世祖本纪》，不载　按《百官志》：“御带库，秩从五
品。掌击腰偏束等带并绦环诸物，供奉御用，以备赐
予。提点三员，大使三员，副使二员，品秩同资。成，至元
二十八年置，俱以中官为之。元贞二年增二员，兼署
上都之事。”又“异珍库，秩从五品，掌御用珍宝，后妃
公主首饰宝贝。提点三员，大使三员，副使二员，品秩
同上。”至元二十八年置。

### 成宗大德九年改太府监为院院判参用宦者

按《元史成宗本纪》，不载　按《百官志》：“太府监，秩正三
品，领左右藏等库，掌钱帛出纳之数。太卿六员，正三
品；太监六员，从三品；少监五员，从四品；丞五员，正五
品；经历、知事、照磨各一员，令史八人，译史三人，通事、
知印各一人，奏差四人。中统四年置。至元四年为宣
徽太府监，凡内府藏库悉隶焉。八年升正二品。大德
九”年，改为院，秩从二品。院判参用宦者。至大四年，复
为监，定置如上。

### 武宗至大二年改度支院为监太监二员复利用院为监太监五员

按《元史武宗本纪》不载　按《百官志》：“度支监，秩正三
品，掌给马驼刍粟。卿三员，正三品；太监二员，从三品；
少监三员，从四品；监丞二员，从五品；经历二员，知事
一员，提控案牍一员，照磨兼管勾一员，令史十四人，
译史四人，通事知印三人，奏差四人，典吏五人。”国初
置孛可孙。至元八年，以重臣领之。十三年，省孛可孙，
以宣徽兼其任。至大二年，改立度支院。四年，改为监。
利用监，秩正三品，掌出纳皮货衣物之事。监卿八员，
正三品；太监五员，从三品；少监五员，从四品；监丞四
员，正五品；经历、知事、照磨、管勾各一员，令史八人，译
史二人，通事、知印各一人，奏差六人，典吏二人。至元
十年置。二十年罢，二十六年，复置。大德十一年，改为
院。至大四年，复为监。

### 仁宗延祐元年敕内侍勿𢌿文阶又定秘书监参用宦者二人

按《元史仁宗本纪》，延祐元年六月戊子，敕内侍今后
止授中官，勿𢌿文阶。按《百官志》：“秘书监秩正三品，
掌历代图籍并阴阳禁书。卿四员，正三品；太监二员，
从三品；少监二员，从四品；监丞二员，从五品；典簿一
员，从七品；令史三人，知印、奏差各二人，译史、通事各
一人，典书二人，典吏一人。属官，著作郎二员，从六品；
著”作佐郎二员，正七品。秘书郎二员，正七品；校书郎
二员，正八品。辨验书画直长一员。正八品。至元九年
置。其监、丞皆用大臣奏荐，选世家名臣子弟为之。大
德九年，升正三品，给银印。延祐元年，定置卿四员，参
用宦者二人。

延祐二年五月甲戌，加授宦者中尚卿续元晖昭文
馆大学士。

按：《元史仁宗本纪》云云。

### 文宗至顺三年十月宁宗即位庚戌以宦者铁古思哈里兀荅儿黑狗者阔阔出并为中政院使

按：《元史宁宗本纪》云云。

### 顺帝至元元年以御史台言裁减宦官

按《元史》顺帝本纪。至元元年九月庚子。御史台臣言。
“国朝初用宦官。不过数人。今内府执事不下千馀。乞
依旧制。裁减冗滥。广仁爱之心。省糜费之患。”从之。
至元四年八月己巳。申取高丽女子及阉人之禁
按《元史顺帝本纪》云云。

至元六年。五月丙子。以宦者伯不花为长宁寺卿
按《元史顺帝本纪》云云。

### 至正七年二月丙戌以宦者伯帖木儿为司徒

按：《元史顺帝本纪》云云。

至正十三年秋七月戊辰，“宦官至一品、二品者，依常
例给俸禄。”

按：《元史顺帝本纪》云云。